У међувремену, у октобру 1418. године, један одред од 20.000 Турака предвођених Ахмед-бегом продро је чак до Штајерске, али га је код Горње Радгоне потукла војска у којој је суделовао Никола Франкопан. Због сталних упада и пљачки, угарски краљ је 1419. године против њих спремао велику војску. Међутим, увучен у Хуситске ратове, који су захтевали његову пуну пажњу, Жигмунд је био приморан да склопи петогодишњи мир са султаном Мехмедом I.